আবু বকর সাওয়াদুগু
বাবাইয়ুরে আবু বকর সাওয়াদুগু (আরবি: أبو بكر ساوادوغو; ১০ আগস্ট ১৯৮৯; আবু বকর সাওয়াদুগু নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব দুয়ানেস এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন। ২০১৪–১৫ মৌসুমে, বুর্কিনাবি ক্লাব কাদিওগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কাদিওগোর হয়ে চার মৌসুম অতিবাহিত করার পর ২০১৮–১৯ মৌসুমে তিনি আল নুজুমে যোগদান করেছেন। ২০১৯–২০ মৌসুমে, তিনি আল নুজুম হতে বুর্কিনাবি ক্লাব দুয়ানেসে যোগদান করেছেন। সাওয়াদুগু ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।